# ampart
## Brezhoneg
### Etimologiezh

    → Etimologiezh da glokaat (Ouzhpennañ) .

### Anv-gwan

| Derez | Furm |
| Derez-plaen | ampart |
| Derez-uheloc'h | ampartoc'h |
| Derez-uhelañ | ampartañ |
| Derez-estlammiñ | ampartat |
ampart /ˈãmpart/
* A seven ar pezh a embreg gant ampartiz
** – N'it ket da vezañ feuket, emezañ, met ne gredan ket e vefec'h gwall ampart er c'hoari echedoù nag an eil nag egile. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 290.)
** A-drugarez d'am mamm, ampart e oan a-vihanig evit pezh a selle ouzh kanañ ha lenn notennoù ; ... — (Jarl Priel, Va Zammig Buhez, Al Liamm, 1954, p. 81.)
** Ober a c'helle ur groaz, rak yac'h hag ampart e oa, ha deuet da vat e dro gantañ. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 159.)
* Nerzhus (diwar-benn an dud):
** Diskaret e oa bet a-daol-trumm ma zad-kozh e-kreiz e vrud, eñ ar gwaz ampart ha kalet, gant ur c'hleñved didruez ha dall, ... — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 17.)
** ..., o vezañ ma talvez alies, d'un den ampart hag a oar an tu, da ziskarañ e enebour war e zaoulin ha d'e zibradañ diouzh an douar. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 36.)
** A-hervez, ar re a labour a-vanchard a vez muioh ampart evid ar re all. — (Jules Gros, Le trésor du breton parlé Deuxième Partie, 1970, p. 336.)
* Bezañ ampart war un dra bennak : gouzout seveniñ un dra bennak en un doare peurvat
** Ma ne oa ket par dezhañ da lakaat ar re yaouank da gerzhout renk-oc’h-renk, ne oa ket gwall ampart war ar brezhoneg, daoust d’al levrioù niverus en devoa prenet evit e studiañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 117.)
** ...milviliadoù ha milviliadoù a vrezelourien, kement-hini anezho gwall ampart war an ardivink-mañ-ardivink, ... — (Jarl Priel, Amañ hag Ahont, Al Liamm, 1957, p. 21.)

#### Gerioù heñvelster

* akuit, tuet-mat

#### Gerioù enepster

* 1. diampart, dizampart
* 2. nerzhus

#### Deveradoù

* ampartiz
* diampart
* dizampart

#### Troidigezhioù

* galleg : 1. adroit , habile
* galleg : 2. robuste
* galleg : 3. capable , versé